stanford-oval/wikipedia huggingface dataset:
בחירתה של סופי
עלילה

בשנת 1947 שוכר סטינגו, צעיר בן 22 מדרום ארצות הברית שחולם להיות סופר, חדר בברוקלין סמוך לחדרם של נתן לנדאו וסופי זוויסטובסקי. לנדאו הוא אינטלקטואל יהודי וכריזמטי בעל אובססיה לנקום בנאצים. סופי היא צעירה פולנייה (לא-יהודייה) יתומה מהוריה שאיבדה את אביה, פרופסור בייגנסקי, ואת בעלה בשואה במחנה הריכוז זקסנהאוזן.
סופי הייתה אסירה באושוויץ, ולאחר המלחמה היגרה לניו יורק וכשהתמוטטה מאנמיה טיפל בה נתן והם הפכו לזוג. סטינגו מוקסם מיופייה של סופי ומהכריזמטיות של נתן, והוא מתיידד עימם והם מבלים יחד רבות. במהלך ידידותם, מספרת לו סופי על עברה ועל כך שהנאצים הרגו את בעלה ואת אביה - שלדבריה היה אנטי נאצי. נתן מוצג בפניו כבעל תואר שני לביולוגיה מאוניברסיטת הרווארד העובד בפייזר.
סטינגו נחשף, החל מיומו הראשון כצופה מבחוץ וגם לאחר מכן במהלך ידידותם המשותפת, להתקפי פרנויה ולהתנהגות פסיכוטית של נתן ולשינויים קיצוניים ובלתי צפויים במצב רוחו, בעיקר כלפי סופי אך גם כלפיו. נתן עבר התקף אחד שבו הוא נעלם אך חזר בכל זאת לסופי וסטינגו, אך בהתקף הבא הוא נעלם יחד עם סופי. מכיוון שבניגוד לפעמים הקודמות, גם סופי נעלמה, סטינגו דואג במיוחד ועורך בירור. במהלך בירוריו הוא מגלה דרך פרופסור לשעבר באוניברסיטת קרקוב שאביה של סופי, פרופסור בייגנסקי, נודע באידאולוגיה הנאצית שלו ובמאמריו האנטישמיים, ולא כפי שסיפרה לו סופי.
בלילה שלאחר היעלמותם של נתן וסופי, חוזרת סופי הביתה וכשהם נפגשים מתגלה לסטינגו סיפורה הטרגי של סופי. סופי מספרת לו שהייתה נשואה והיו לה שני ילדים, יאן ואווה. היא שנאה את אביה ובעלה בגלל האידאולוגיה הנאצית שלהם ובעקבות כך היה לה מאהב, ג'וזף, דרכו היא התוודעה למחתרת אך פחדה לשתף עמה פעולה מחשש לגורל ילדיה. בעקבות קשריה עם המחתרת נתפסה סופי בידי הנאצים ונשלחה לאושוויץ. מסיבות שיתבררו בהמשך נשלח בנה יאן למחנה הילדים ואילו בתה אווה נשלחה לתאי הגזים. בזכות הגרמנית הרהוטה שלה וכישוריה כמזכירה נשלחה סופי לשמש כקצרניתו של מפקד המחנה רודולף פרנץ הס וניסתה דרכו לשחרר את בנה, יאן. למרות הבטחתו של מפקד המחנה כי ישחרר את יאן במסגרת "תוכנית לבנסבורן" הוא לא עמד בדיבורו ועקבותיו של יאן נעלמו.
לאחר הלילה בו התוודתה סופי בפני סטינגו, מקבלים שניהם שיחת טלפון מנתן בה הוא מקלל את שניהם ומאיים עליהם ברצח. הם בורחים לבית מלון וסטינגו חש כי הוא רוצה להחליף את נתן ולהיות בן זוגה של סופי ומבקש ממנה לבטוח בו ואומר לה, כי למרות משקעיה מהמלחמה הוא אוהב אותה. סטינגו מצליח לשכנע את סופי לחיות איתו בחווה שירש אביו בדרום.
באותו לילה סופי מסבירה לסטינגו מדוע אף אם יוכלו לחיות יחד עדיין הם לא יוכלו להתחתן ומספרת לו על הבחירה שנכפתה עליה בין שני ילדיה על ידי קצין נאצי, בעת הסלקציה בכניסה למחנה, ועל כך שבחרה להשאיר בחיים את בנה יאן, ולא את בתה אווה. בסרט נראית הסצנה מהעבר, שבה סופי בוחרת בין שני ילדיה והיא מכונה לרוב "סצנת הבחירה". סצנה זו היא הבולטת בסרט, וממנה שמו.
בלילה הם שוכבים, ובבוקר, כשסטינגו מתעורר, הוא מוצא שסופי השאירה לו מכתב בו כתבה: "סטינגו היקר שלי, אתה מאהב נפלא כל כך, צר לי לעזוב וסלח לי שלא נפרדתי לשלום, אבל אני חייבת לחזור לנתן." הסרט מסתיים בכך שסטינגו חוזר לביתו הישן ומוצא את נתן וסופי שרועים יחד במיטתם מתים כנראה מבליעת ציאניד.
שחקנים

מריל סטריפ - סופיה
קווין קליין - נתן לנדאו
פיטר מקניקול - סטינגו
ריטה קרין - יטה
ג'וש מוסטל - מוריס פינק
קריינות: ג'וזף סאמר
ביקורות

על משחקה ב"סצנת הבחירה" מאה הסצנות סוחטות הדמעות של עולם הקולנוע
תקציר וביקורת באתר "ניו-יורק טיימס"
ראו גם

בחירתה של סופי (ספר)
הערות שוליים

↑  בלונדון, עובד הספר גם להצגת אופרה.
↑  Greatest Tearjerkers Scenes and Movie Moments of All-Time.
| --- | --- |
בקרת זהויות :  BnF: cb16474252w (data)  LCCN: n85072678  VIAF: 224409509   WorldCat (עם VIAF): 224409509
TrueOS

| --- | --- |


TrueOS מריץ את סביבת שולחן העבודה Lumina
 מפתח:  iXsystems, Kris Moore 
 משפחה:  מערכות הפעלה דמויות יוניקס (BSD)
 מודל קוד:  קוד פתוח
 מחזור חיים:  29 באפריל 2006 – הווה (18 שנים) 
 גרסה אחרונה:  גרסה לא יציבה: הפצה מתגלגלת (בהתאם לFreeBSD-CURRENT)  גרסה יציבה: 18.12 (בהתאם לFreeBSD-STABLE) ב־15 בדצמבר 2018
 סוג גרעין:  מונוליתי
 סוג רישיון:  רישיון BSD (שני סעיפים)
 מצב עבודה:  עדכני
 מנהל חבילות:  FreeBSD ports 
 סביבת שולחן עבודה:  Lumina Desktop 
 מבוססת על:  FreeBSD 
 פלטפורמות:  x86-64 
 אתר אינטרנט:  http://www.trueos.org/ 
 
TrueOS (נקראה בעבר PC-BSD) היא מערכת הפעלה דמוית Unix שמבוססת על מערכת FreeBSD. מטרת הפרויקט לקחת את בסיס המערכת FreeBSD ולהפוך אותה למערכת נוחה יותר לשימוש למשתמש המתחיל. בניגוד ל-FreeBSD, מגיעה המערכת הנ"ל עם ממשק משתמש מותקן מראש ומערכת התקנה גרפית. פרויקט PC-BSD מתהדר במנהל החבילות הייחודי שלו, TXZ., שמאפשר התקנה גרפית של תוכניות, זאת בניגוד לניהול החבילות של FreeBSD.
הפרויקט החל דרכו בשנת 2006 וממשיך עד היום.
בחודש ספטמבר 2016 צוות הפיתוח של המערכת הכריז על שינוי השם ל־TrueOS. שינוי נוסף שנערך בתקופה זו הוא מעבר חלקי למודל של הפצה מתגלגלת, שבמסגרתה כל גרסה לא יציבה תופץ על בסיס הגרסה האחרונה של FreeBSD, וגרסה יציבה חדשה תשוחרר על בסיס ההפצה האחרונה היציבה של FreeBSD‏.
בחודש יולי 2018 הכריזו המפתחים על פיצול גרסת שולחן העבודה לפרויקט נפרד בשם Project Trident‏.
הערות שוליים

↑  Josh Smith, PC-BSD Evolves into TrueOS, TrueOS, ‏2016-09-01 (באנגלית)
↑  John Paul, An Insight into the Future of TrueOS BSD and Project Trident - It's FOSS, https://itsfoss.com/ (באנגלית)
↑  Home :: Project Trident, project-trident.org
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
BackTrack

| --- | --- |


 מפתח:  מתי אהרוני (Mati Aharoni) ודבון קרנס (Devon Kearns).
 משפחה:  מערכת הפעלה דמוית יוניקס
 מודל קוד:  קוד פתוח
 גרסה אחרונה:  R3 ב־13 באוגוסט 2012 (לפני 12  שנים, 6  חודשים ו־5  ימים)
 סוג גרעין:  מונוליתית
 סוג רישיון:  הרישיון הציבורי הכללי של גנו 
 מצב עבודה:  לא עדכני
 אתר אינטרנט:  http://www.backtrack-linux.org 
 קלי ←
 
בקטראק (באנגלית: Backtrack) הייתה הפצת גנו/לינוקס שנועדה לבדיקות חדירה ופגיעויות, לגלישה אנונימית, בדיקות רשת ולזיהוי פלילי דיגיטלי. כיום, ניתן למצוא את ההפצה בגרסאות לא רשמיות ברחבי האינטרנט.
המערכת הופצה כשעליה מותקנות מראש תוכניות רבות כגון: סורק הפורטים Nmap, רחרחן Wireshark, כלי התקיפה Ettercap, מקליט הפקודות dSniff ועוד.
פיתוח ההפצה הופסק כשצוות הפיתוח עבר לפתח את ההפצה קאלי לינוקס.
היסטוריה

הגרסה הראשונה של BackTrack שוחררה בתאריך 5 בפברואר 2006 (גרסה BackTrack v.1.0 Beta), פותחה על ידי שני חוקרי אבטחת מידע, מתי אהרוני (Mati Aharoni) ודבון קרנס (Devon Kearns) והייתה שילוב של שתי הפצות קודמות שנועדו לבדיקות חדירה:
Whoppix - הפצה המבוססת על הפצת קנופיקס (Knoppix) הנטענת מתקליטור אתחול והכילה ממשק משתמש פשוט ויעיל.
Whax - הפצה המבוססת על הפצת סלקס (Slax) הנטענת מתקליטור אתחול. הכילה מספר גדול של יישומים המיועדים לבודקי חדירה.
היסטוריה > גרסאות

צוות הפיתוח שחרר 11 הפצות אל השוק ובעת שחרור גרסה חדשה, היה מפסיק את מתן השירות לגרסאות הישנות יותר.
הפצת Backtrack 5 מגרסה R3 הייתה האחרונה וכמה חודשים לאחר מכן הופסקה התמיכה בה.
בתאריך 13 במרץ 2013, חברת אופנסיב סקיורטי (Offensive Security) שחררה גרסה משודרגת של ההפצה תחת השם קאלי לינוקס.
| תאריך יציאה | גרסה | שם קוד |
| --- | --- | --- |
| 5.6.2006 | v.1.0 | Backtrack Beta |
| 26.5.2006 | v.1.0 | Backtrack |
| 6.3.2007 |  | BackTrack 2 |
| 19.6.2008 |  | BackTrack 3 |
| 9.1.2010 | Final | BackTrack 4 |
| 8.5.2010 | R1 | BackTrack 4 |
| 22.11.2010 | R2 | BackTrack 4 |
| 10.5.2011 |  | BackTrack 5 |
| 18.8.2011 | R1 | BackTrack 5 |
| 1.3.2012 | R2 | BackTrack 5 |
| 13.8.2012 | R3 | BackTrack 5 |
מאפיינים

Backtrack הייתה מבוססת על הפצות לינוקס שונות, תחילה דביאן (Debian) ולאחר מכן אובונטו (Ubuntu).
המערכת מופצת כשעליה מותקנות מראש תוכניות רבות כגון:
כלים לביצוע התקפות כח בורטלי.
כלים לבדיקת רשתות אלחוטיות (Aircrack-ng).
כלים לבדיקת טכנולוגית VoIP.
כלי עזר לחקירות דיגיטליות.
כלי עזר לביצוע הנדסה הפוכה.
כלי האזנה לתעבורת הרשת (Wireshark).
מאגר נתונים ופגיעויות נגד מערכות הפעלה (Metasploit).
ראו גם

סורק פגיעות
Metasploit
Parrot Security
BackBox
Nubuntu
הערות שוליים

↑  לידת קאלי לינוקס -Offensive Security. 12 December 2012. Retrieved 13 March 2013.
סער, בנה של פליקה

| --- | --- |
כרזת הסרט
כרזת הסרט
 מבוסס על:  ספר של מרי או'הרה
 בימוי:  לואיס קינג
 הופק בידי:  רוברט בסלר
 תסריט:  דווייט קמינג, דורותי יוסט
 עריכה:  ניק דמאג'יו
 שחקנים ראשיים:  רודי מקדואל פרסטון פוסטר ריטה ג'ונסון
 מוזיקה:  סיריל מוקרידג'
 צילום:  צ'ארלס קלרק
 מדינה:  ארצות הברית ארצות הברית
 חברה מפיצה:  פוקס המאה ה-20
 הקרנת בכורה:  15 במרץ 1945
 משך הקרנה:  78 דקות
 שפת הסרט:  אנגלית
 סוגה:  סרט דרמה, ספרות ילדים 
 הכנסות:  2,250,000 דולר
 סרט קודם:  ידידתי פליקה 
 סרט הבא:  הדשא הירוק של ויומינג 
 דף הסרט ב־IMDb
 
סער, בנה של פליקה (באנגלית:  Thunderhead, Son of Flicka) הוא סרט קולנוע אמריקאי מסוגת סרט לכל המשפחה משנת 1945 בבימויו של לואיס קינג, עם רודי מקדואל, פרסטון פוסור וריטה ג'ונסון בתפקידים הראשיים.
התסריט מבוסס על ספר הילדים רב המכר "Thunderhead" של מרי אוהרה (אנ') משנת 1943 והוא סרט המשך לידידתי פליקה מ-1943.
ב-1946 הופק סרט המשך "הדשא הירוק של ויומינג", לפי הספר השלישי בטרילוגיה של אוהרה, ("Green Grass of Wyoming").
תקציר העלילה

שנתיים לאחר העלילות המתוארות ב"ידידתי פליקה", מגלה קן מקלאולין (רודי מקדואל) ש"פליקה" המליטה סייח לבן ("אלבינו"). הסייח מתנהג באופן פראי והילדי (דיאנה הייל) בתו של הפועל הראשי גאס (ג'יימס בל) מכנה אותו "שדון" (Goblin).
קן מגלה לאביו רוב (פרסטון פורסט) ולשכנם, מגדל סוסי המרוץ צ'ארלי (ראלף סאנפורד) כי שלח את פליקה לרעות באחו ביחד עם סוס המרוץ של צ'ארלי "האפאלאצ'י" שהוא האבא של הסייח ובגלל זה יש לו יכולת דהירה מהירה.
קן רוצה להשתתף במרוץ הסוסים עם גובלין כדי שיוכל לזכות בפרס של 5,000 דולר שיאפשר לו לימודים בקולג'. רוב מהסס אבל האם נל (ריטה ג'ונסון), תומכת בקן.
קן מתחיל לאלף את הסייח. נל מחליטה לשנות את שמו. היא מסתכלת בשמים ורואה ענן סופה ומחליטה לקרוא לו "סער" ("Thunderhead").
קן תולה את כל עתידו ב"סער" אך במרוץ שמתחיל יפה, כושל "סער" וקן נאלץ לעזוב את התחרות. הוטרינר קובע כי ל"סער" יש קרע בגיד וכי לא יוכל להשתתף בעתיד בתחרויות.
קן מיואש וגם מצב החווה בכי רע. הסוס הפראי "אלבינו" פלש לחווה ולקח בשבי מספר גדול של סוסים.
רוב וקן ושני הפועלים יוצאים ביחד עם "סער" לחפש את "אלבינו". בינתיים נתקל מרביע הסוסות, המוסטנג השחור "באנר" ב"אלבינו" ובמאבק בניהם הוא נפצע ורוב ממית אותו בירייה.
המצוד אחרי "אלבינו" נמשך. "סער" מגלה אותו ומתפתח מאבק קשה בין שני הסוסים הלבנים שבסופו הורג "סער" את "אלבינו". הם מוצאים את כל הסוסים ש"אלבינו" לקח בשבי. "סער" מוביל את כולם לחווה שניצלה מפשיטת רגל.
לאחר מכן נפרד מהם "סער" כדי להיות מלך חדש בממלכה שלו.
צוות השחקנים

| שם השחקן/ית | שם הדמות | הערות |
| --- | --- | --- |
| רודי מקדואל | קן מקלאולין |  |
| פרסטון פוסטר | רוב מקלאולין | אבא |
| ריטה ג'ונסון | נל מקלאולין | אמא |
| ג'יימס בל | גאס | עובד בחווה |
| דיאנה הייל | הינדי | בתו של גאס |
| רוברט פילמר | טים | עובד בחווה |
| ראלף סאנפורד | צ'ארלי | מגדל סוסי מרוץ |
Bada (מערכת הפעלה)

| --- | --- |


 מפתח:  סמסונג
 משפחה:  לינוקס
 מודל קוד:  קוד סגור בשילוב רכיבים עם קוד פתוח
 מחזור חיים:  14 בפברואר 2010 – אפריל 2014 (כ־4 שנים) 
 גרסה אחרונה:  2.0.6 SDK ב־28 בפברואר 2013
 סוג גרעין:  ליבת מונוליטי (לינוקס)
 פותחה בשפות:  C++
 סוג רישיון:  קנייני
 מצב עבודה:  היסטורי
 מנהל חבילות:  Samsung Kies
 סביבת שולחן עבודה:  TouchWiz
 פלטפורמות:  ARM 
 אתר אינטרנט:  http://www.bada.com/ 
 טייזן ←
 
הלוגו הישן של באדה
באדה (Bada) היא מערכת הפעלה לסמארטפונים בסיסיים של סמסונג. היא נמצאת על סדרת הטלפונים Wave (וויב) של סמסונג שהוכרזה ב-2010 (תחילה עם ה-Wave, אחר כך ה-Samsung Wave II S8530 ב-2011, דגמים קטנים וה-wave 3).
סדרת ה-Wave ומערכת ההפעלה באדה הפסיקו להתפתח וסדרת ה-Wave נעצרה במכשיר ה-Wave 3 בשנת 2011 ובגרסה 2.0 של באדה.
סמסונג הודיעה כי תשלב את באדה עם מערכת ההפעלה החדשה שלה -Tizen.
חטיפת פלהם 123

| --- | --- |
כרזת הסרט
כרזת הסרט
 מבוסס על:  רומן של ג'ון גודי
 בימוי:  ג'וזף סרג'נט
 הופק בידי:  גכריאל קצקה, אדגר שרניק
 תסריט:  פיטר סטון
 עריכה:  פרנק ברכט
 שחקנים ראשיים:  וולטר מתאו רוברט שו מרטין בלסם הקטור אליזונדו
 מוזיקה:  דייוויד שייר
 צילום:  אוון רויזמן
 מדינה:  ארצות הברית ארצות הברית
 חברת הפקה:  אדגר שרניק 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  2 באוקטובר 1974
 משך הקרנה:  104 דקות
 שפת הסרט:  אנגלית
 סוגה:  סרט שוד, סרט מתח, סרט מבוסס יצירה ספרותית, מותחן פשע, סרט פעולה, סרט דרמה 
 מקום התרחשות:  ניו יורק 
 תקציב:  3,800,000 דולר
 הכנסות:  18,700,000 דולר
 דף הסרט ב־IMDb
 
חטיפת פלהם 123 (באנגלית: The Taking of Pelham One Two Three) הוא סרט פעולה ומותחן אמריקאי משנת 1974 בבימויו של ג'וזף סרג'נט, עם וולטר מתאו, רוברט שו, מרטין בלסם והקטור אליזונדו בתפקידים הראשיים.
התסריט מבוסס על רומן בשם זה מאת מורטון פריגוד (אנ') משנת 1973 שפרסם בשם העט ג'ון גודי.
העלילה היא על כנופיית חמושים משתלטת על קרון ברכבת התחתית של ניו יורק ומאיימת להוציא להורג חטוף אחד בכל דקה שעוברת עד שתענה דרישתם למיליון דולר ועל המשא ומתן העיקש שמנהל אתם בערמה רבה קצין משטרה הממונה על הרכת התחתית.
החטיפה מתרחשת בקו 6 של הרכבת התחתית של ניו יורק שמתחיל בפארק פלהם בברונקס ומסתיים בגשר ברוקלין. המספר 123 כוונתו לשעת יציאת הרכבת מפלהם - 1:23 בצהרים.
ב-1998 הופק סרט טלוויזיה וב-2009 הופק רימייק בהשקעה גדולה עם דנזל וושינגטון וג'ון טרבולטה שהצליח מסחרית כקודמו.
תקציר העלילה

ארבעה אנשים מאופרים ונושאי נשק, עולים בתחנות שונות על רכבת שיצאה מתחנת פלהם בשעה 1:23. הם מזדהים בשם הקוד שלהם - כחול (רוברט שו), ירוק (מרטין בלסם) אפור (הקטור אליזונדו) וחום (ארל הינדמן).
המפקד ברנרד ריידר (כחול) משתלט על הנהג (ג'יימס ברודריק) והמכונאי הרולד לונגמן (ירוק) מנתק את קרון אחד ובו 17 נוסעים משאר הרכבת.
במרכז השליטה נמצא לוטננט גרבר (וולטר מתאו) שעורך ביקור לקבוצת יפנים מהרכבת התחתית של טוקיו. המפקח פרנק קורל (דיק אוניל) מקבל שיחה ראשונה מריידר שמודיע לו כי הקרון נחטף ובידיהם 17 בני ערובה. הם דורשים מיליון דולר כופר תוך שעה אחרת יוציאו להורג כל דקה בן ערובה אחד.
גרבר נפרד מהיפנים ותופס פיקוד עם סגנו ריקו פטרון (ג'רי סטילר). כוחות גדולים של משטרה מוזעקים וראש העיר מקבל מידע על הדרישה לכופר. הוא עם חום גבוה ומתקשה לתפקד, אבל סגנו (טוני רוברטס) ביחד עם מפקד המשטרה מציעים לו להיענות לדרישת השודדים.
ראש התפעול של הרכבת אינו מודע למצב, מתקרב לקרון בצעקות ונורה ונהרג בידי "אפור".
הזמן דוחק ובבנק מכינים את שטרות הכסף לפי דרישותיו של ריידר. גרבר משוחח איתו כל הזמן ושומע את עטישותיו של לונגמן. על כל עטישה הוא מגיב: "גזונטהייט" (לבריאות). הכסף מגיע בידי שני שוטרים. החוטפים יורדים מהקרון ולא יודעים כי כל הזמן היה שם שוטר סמוי חמוש באקדח.
לונגמן המכונאי משבית את מנגנון הפיקוח של הקרון ומפעיל אותו. הקרון מתחיל לדהור במהירות הולכת וגורת לחרדת הנוסעים ורק בסוף מופעלים אמצעי ביטחון והוא נעצר והנוסעים נחבלים.
החוטפים מחלקים ביניהם את הכסף, מסירים את האיפור וזורקים את הנשק חוץ מ"אפור" שמסרב וריידר יורה והורג אותו הם לוקחים ממנו את הכסף אבל אז השוטר בסמוי יורה והורג את "חום". ריידר משחרר את לונגמן והולך לחסל את השוטר.
גרבר יוצא לשטח ומשער שהחוטפים נמצאים במקום שהרכבת עצרה. הוא יורד למנהרה בדיוק ברגע שריידר מתכונן לחסל את השוטר הסמוי. גרבר מתרה בו כי הוא מוקף וריידר דורך על פס המסילה החשמלי ומחשמל עצמו למוות.
מארבעת החוטפים נשאר בחיים רק לונגמן שחוזר לדירתו ורוקד עם שטרות הכסף.
אבל גרבר לא מפסיק את עבודתו. הוא יודע שהחוטף הוא מכונאי שעבד ברכבת. לאחר עבודה מהירה ומאומצת הוא מגיע ביחד עם סגנו לדירתו של לונגמן.
כשלונגמן שומע את הדפיקות בדלת הוא מסתיר את הכסף בתנור. גרבר וריקו עורכים חיפוש בחדר ולא מוצאים דבר ולונגמן מתלונן כי זאת חדירה לפרטיות וכי יתלונן.
לבסוף גרבר וריקו עוזבים אך גרבר אומר ללונגמן שישוב. כאשר גרבר כמעט סוגר את הדלת, לונגמן מתעטש וגרבר אומר לו "גזונטהייט" ומסתכל עליו במבט חודר.
צוות השחקנים

| שם השחקן/ית | שם הדמות | הערות |
| --- | --- | --- |
| וולטר מתאו | לוטננט גרבר | מפקח ראשי |
| רוברט שו | ברנרד ריידר (כחול) | מפקד השודדים |
| מרטין בלסם | הרולד לונגמן (ירוק) | מכונאי |
| הקטור אליזונדו | ג'וגפה בנוונוטו (אפור) | שודד |
| ארל הינדמן | ג'ורג' סטיוורס (חום) | שודד |
| ג'רי סטילר | לוטננט ריקו פטרון | מפקח |
| טום פדי | קאס | מפקח רכבות |
| דיק אוניל | פרנק קורל | מפקח |
| לי וואלאס |  | ראש העיר |
| טוני רוברטס | וורן לסל | סגן ראש העיר |
| ג'יימס ברודריק | דני דויל | נהג הקטר |
פרסים

דייוויד שייר היה מועמד לפרס באפט"א למוזיקה הטובה ביותר בסרט.
מרטין בלזם היה מועמד לפרס באפט"א לשחקן הטוב ביותר בתפקיד משנה.
פיטר סטון היה מועמד לפרס גילדת הכותבים של אמריקה לתסריט המעובד הטוב ביותר.
גברים בחלל

| --- | --- |

כרזת הסרט
 מבוסס על:  הספר "לוחמי החלל"
 בימוי:  פול ורהובן 
 הופק בידי:  ג'ון דויסון אלאן מרשל
 תסריט:  אדוארד נומייר 
 עריכה:  מארק גולדבלט קרולין רוס
 שחקנים ראשיים:  קספר ואן דיין דניס ריצ'רדס ג'ייק ביוסי דיינה מייר ניל פטריק האריס קלנסי בראון
 מוזיקה:  בסיל פולדוריס 
 צילום:  ג'וסט וקאנו 
 מדינה:  ארצות הברית 
 חברת הפקה:  סרטי טאצ'סטון 
 חברה מפיצה:  סרטי טריסטאר סרטי טאצ'סטון Walt Disney Studios Motion Pictures
 שיטת הפצה:  וידאו על פי דרישה 
 הקרנת בכורה:  ארצות הברית 7 בנובמבר 1997
 משך הקרנה:  129 דק' 
 שפת הסרט:  אנגלית 
 סוגה:  סרט פעולה, מדע בדיוני צבאי, סרט דיסטופי, סרטי מפלצות, סרט מתח, סרט מדע בדיוני, סרט מבוסס יצירה ספרותית 
 מקום התרחשות:  ארגנטינה 
 תקופת התרחשות:  המאה ה-23 
 תקציב:  105 מיליון דולר
 הכנסות:  121 מיליון דולר
 הכנסות באתר מוג'ו:   starshiptroopers
 פרסים:  פרס סאטורן
 סרט הבא:  גברים בחלל 2 
 דף הסרט ב־IMDb
 
גברים בחלל (באנגלית: Starship Troopers; בתרגום חופשי לעברית: "חיילי החללית") הוא סרט מדע בדיוני סאטירי אמריקאי משנת 1997 בבימויו של פול ורהובן. התסריט, שנכתב על ידי אדוארד נומייר, מבוסס על ספר המדע-בדיוני "לוחמי החלל" מאת רוברט היינלין. עלילת הסרט מתרחשת במאה ה-23 ועוקבת אחרי ג'וני ריקו, חייל בצבא הממשלה העולמית של כדור הארץ ששרוי במלחמה בין כוכבית עם גזע של חייזרים שמכונים "חרקים". הסאטירה בסרט מותחת ביקורת על ספרו של היינלין ועל אידאולוגיות כמו לאומנות, מיליטריזם ופשיזם.
תקציר העלילה

עלילת הסרט עוקבת אחרי הקריירה הצבאית של חייל צעיר בשם ג'וני ריקו (קספר ואן דיין) ועלילותיו ביחידת חי"ר צבאית עתידנית, החל ממגויס חדש ועד לקצין הממונה על היחידה, אשר מוביל מתקפה בשם האנושות, כנגד גזע של חייזרים קטלניים דמויי חרקים ועכבישנים ענקיים. ריקו התגייס במטרה לזכות באזרחות (במציאות המיליטריסטית של הסרט גיוס הוא תנאי לקבלת אזרחות), וכדי להרשים את בת זוגו, כרמן. כרמן חולמת להיות טייסת, מתגייסת לחיל החלל, ומצליחה מאוד בתפקידה. כרמן נפרדת מריקו בזמן האימונים שלהם, וריקו חובר לדיזי חברתו ליחידה. הצבא מבין כי לחייזרים יש מנהיגים חכמים, ומנסה ללכוד את אחד ה"חרקי מוח". ריקו כרמן וקרל מצליחים יחדיו לעשות זאת.
צוות השחקנים

| שם השחקן/ית | שם הדמות |
| --- | --- |
קספר ואן דיין: ג'וני ריקו, לוחם בחי"ר הנייד
דניס ריצ'רדס: כרמן איוואנז, טייסת בצי החלל ומושא אהבתו של ריקו
ג'ייק ביוסי: אייס לוי, חברו של ריקו ליחידה
דיינה מייר: דיזי פלורס, חברתו של ריקו ליחידה
ניל פטריק האריס: קרל ג'נקינס, קצין מודיעין צבאי
קלנסי בראון: זים, סמל (אנ') ומפקדו של ריקו בטירונות
איימי סמארט: נווטת חברה של כרמן גם בצי החלל
רו מקלנהן: חיילת בחי"ר הנייד שנהרגת בכוכב P
ביקורות ותגובות

עם צאתו הסרט קיבל ביקורות שליליות וגרם לפאניקה תקשורתית; רבים מהמבקרים לא פירשו כהלכה את הסאטירה שבסרט וטעו לחשוב שהוא מצדד בכנות באידאולוגיות פשיסטיות. הוושינגטון פוסט טען אז על הסרט הזה שהוא "נאצי עד ליסוד". על כך ורהובן הגיב: "ה'וושניגטון פוסט' האשים אותי בהיותי נאצי! מאכזב באופן יוצא-דופן. הם לא יכולים לראות שמה שעשיתי זה לצייר אוטופיה פשיסטית באופן אירוני". עיתונים רבים מיהרו לאמץ את הנרטיב ש"גברים בחלל" הוא סרט פשיסטי, כשחלק מהכותבים לא צפו בסרט כלל. במרוצת השנים הסרט נבחן מחדש וכיום יש לו מעמד של סרט פולחן. הוא מחזיק בממוצע ביקורות חיוביות של 62% באתר ריכוז הביקורות Rotten Tomatoes, לפי 58 ביקורות.
בהמשך הופקו שני סרטי המשך וסדרת טלוויזיה. ב-1999 שודרה סדרת הטלוויזיה באנימציה תלת-ממדית Roughnecks: Starship Troopers Chronicles, שהייתה נאמנה יותר לספר מאשר הסרטים, אבל בוטלה שנה לאחר-מכן עקב אחוזי צפייה נמוכים. למרות זאת, זכתה הסדרה להצלחה רבה בקרב המעריצים. שני סרטי ההמשך היו גברים בחלל 2 (2004), אשר יצא בארצות הברית ישירות לווידאו ול-DVD וכן לקולנוע באסיה, וגברים בחלל 3 (2008) אשר יצא ישירות ל-DVD. סרטים אלה לא הצליחו באופן דומה לסרט הראשון בשל תקציבם הנמוך, שינוי בצוות השחקנים שלהם והתעלמות מוחלטת מהמקור של הספר.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1998 | פרס אוסקר | פרס האפקטים המיוחדים הטובים ביותר | מועמדות |
| 1998 | פרס סאטורן | פרס התלבושות הטובות ביותר | זכייה |
| 1998 | פרס סאטורן | פרס האפקטים המיוחדים הטובים ביותר | זכייה |
| 1998 | פרס סאטורן | פרס הבמאי הטוב ביותר | מועמדות |
| 1998 | פרס סאטורן | פרס התסריטאי הטוב ביותר | מועמדות |
| 1998 | פרס סאטורן | פרס סרט המדע הבדיוני הטוב ביותר | מועמדות |
הערות שוליים

↑  "Starship Troopers‎", באתר ביקורות הסרטים Rotten Tomatoes (באנגלית)
| --- | --- |
בקרת זהויות :  BIBSYS: 3070833  GND: 4643948-1  LCCN: n98030987  VIAF: 229013432   WorldCat (עם VIAF): 229013432
הבלש בעל רגלי הקטיפה

| --- | --- |
כרזת הסרט
כרזת הסרט
 מבוסס על:  רומן של גורדון ומילדרד גורדון
 בימוי:  רוברט סטיבנסון
 הופק בידי:  וולט דיסני, ביל וולש
 תסריט:  גורדון ומילדרד גורדון, ביל וולש
 עריכה:  פרנק ברכט
 שחקנים ראשיים:  היילי מילס דין ג'ונס 
 מוזיקה:  לייט סטיבנס
 צילום:  דניאל פאפ
 מדינה:  ארצות הברית ארצות הברית
 חברת הפקה:  חברת וולט דיסני 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  2 בדצמבר 1965 ישראל25 בנובמבר 1966
 משך הקרנה:  116 דקות
 שפת הסרט:  אנגלית
 סוגה:  סרט קומדיה, סרט ילדים, סרט מבוסס יצירה ספרותית 
 הכנסות:  28,068,222 דולר
 אתר רשמי
 דף הסרט ב־IMDb
 
הבלש בעל רגלי הקטיפה (באנגלית:  !That Darn Cat) הוא סרט קולנוע אמריקאי מסוגת קומדיית פשע משנת 1965 בבימויו של רוברט סטיבנסון, עם היילי מילס ודין ג'ונס בתפקידים הראשיים.
התסריט נכתב על ידי ביל וולש וגורדון ומילדרד גורדון והוא מבוסס על הספר של הגורדונים "Undercover Cat" משנת 1963.
שיר הנושא "החתול הארור הזה" מושר בידי בובי דארין ברקע כתוביות הסרט.
ב-1997 הופק רימייק עם כריסטינה ריצ'י בתפקיד הראשי.
זה סרטה השישי והאחרון של היילי מילס באולפני דיסני וסרטו הראשון של דין ג'ונס באולפנים אלה.
ביל וולש והגורדונים היו מועמדים לפרס גילדת הכותבים של אמריקה ולפרס אדגר.
היילי מילס, אלזה לנצ'סטר והשיר "החתול הארור הזה" היו מועמדים ל-"Laurel Awards".
תקציר עלילה

חתול סיאמי ללא שם, גר עם האחיות רנדל - פטרישה "פאטי" (היילי מילס) אחותה הגדולה אינגריד (דורותי פרובין). מידי לילה הוא יוצא לשוטט בשכונה, רב עם כלבים, סוחב אוכל ומלכלך רכבים. אין לא שם אבל כולם מכנים אותו בשם די.סי ("חתול ארור - Darn Cat - D.C). לפאטי יש חבר, קאנו הנדרסון (טום לואל) ואינגריד יש גם חבר המחזר אחריה במרץ - גרגורי בנסון (רודי מקדואל).
מולם גרה השכנה הרכלנית מיס מקדוגל (אלזה לנצ'סטר) שעוקבת בחשדנות אחרי מעשיהן של שתי האחיות שהוריהן נסעו לחופשה, למגינת ליבו של בעלה (ויליאם דמרסט).
שני שודדים שדדו 120,000 דולר מסניף בנק, חטפו את הפקידה גב' מרגרט מילר (גרייסון הול) כבת ערובה ונעלמו. השודדים הם דן (נוויל ברנד) ואיגי (פרנק גורשין). הם מתייעצים ביניהם מה לעשות אתה. לדירתם נכנס די.סי. ומילר מסירה בהיחבא את החגורה מצווארו ומחליפה אותה בשעון שלה עליו חרתה מאחור "הצילו" (HELP).
החתול חוזר לבית האחיות ופאטי שמה לב לב לשעון ולכתובת "הצילו". חוש פנימי אומר לה שהמדובר בגב' מילר. היא פונה לסניף המקומי של ה-FBI ופוגשת שם את החוקר זיק קלסו (דין ג'ונס) שבתחילה לא מתייחס אליה ברצינות אך המפקד שלו מורה לו לחקור את הפרשה בעזרת ה"מודיע" (החתול) וקלסו מקבל את המשימה בחוסר רצון כי הוא לא עקב אף פעם אחרי חתולים והוא גם אלרגי לחתולים.
קלסו קובע את מרכז הפיקוד בחדרה של אינגריד ובעזרת ארבעה סוכנים הוא עוקב אחר בחתול שעל צווארו מתקן איתור. המבצע נכשל, החתול מתעתע בעוקבים, נכנס לדרייב אין ובעקבותיו קלסו ונוצרים מצבים מצחיקים ומביכים. כולם עוקבים אחרי כולם. קאנו, מיס מקדוגל וגרגורי שיורה לעבר די.סי. שחטף גופת אווז מוכנה לאכילה וניסה לפרוץ לכלוב היונים בחצר ביתו.
קלסי נפרד בצער מהבנות אבל פאטי מחליטה להמשיך בחקירה. היא מתחפשת לאישה מבוגרת, מגיעה לחנות של התכשיטן מר הופשטטר (אד וין) ומשכנעת אותו לטלפן ל-FBI ולהודיע להם כי אישה שתיאורה מתאים לגב' מילר קנתה ממנו את השעון.
המרדף מתחדש והפעם מתקין קלסי מיקרופון על צוואר החתול. גב' מילר מציתה את המטבח אך השודדים מכבים את השריפה ומחליטים להרוג אותה. ברגע זה נכנס החתול לדירה וקלסי קולט זאת וביחד עם פאטי, החתול ושוטרים הם משתלטים על השודדים ומשחררים את גב' מילר.
הסיפור מתפרסם בכל העיתונים וקלסי, פאטי ודי.סי. הופכים לגיבורי השכונה. פאטי מתפייסת עם קאנו ואינגריד מנתקת את קשריה עם גרגורי וכעת יש לה חבר חדש - החוקר זיק קלסו.
צוות השחקנים

| שם השחקן/ית | שם הדמות | הערות |
| --- | --- | --- |
| היילי מילס | פאטי רנדל |  |
| דורותי פרוביין | אינגריד רנדל | יועצת אפנה |
| רודי מקדואל | גרגורי בנסון | חבר של אינגריד |
| טום לואל | קאנו הנדרסון | חבר של פאטי |
| דין ג'ונס | זיק קלסו | סוכן FBI |
| נוויל ברנד | דן | שודד |
| פרנק גורשין | איגי | שודד |
| גרייסון הול | מרגרט מילר | בת ערובה |
| אד וין | מר הופשטטר | תכשיטן |
| אלזה לנצ'סטר | מיס מקדוגל | שכנה |
| ויליאם דמרסט | מר מקדוגל | שכן |
הערות שוליים

↑  https://www.nli.org.il/he/newspapers/dav/1966/11/25/01/article/141?&srpos=6&e=--1959-----he-20--1-byDA-img-txIN%7ctxTI-הבלש+בעל+רגלי-------------1
| --- | --- |
בקרת זהויות :  LCCN: no2016130275   WorldCat (עם LCCN): no2016-130275